מקום של כבוד - דומיסיל - חדשות דומיסיל- הפרזול שעושה את ההבדל - Archijob.co.il
מדריך חברות ומוצרים ראשי חזרה למגירות מקום של כבוד - דומיסיל - חדשות דומיסיל- הפרזול שעושה את ההבדל
מקום של כבוד - דומיסיל
טכנולוגיית הSEGMENT- מבית חברת 'דומיסיל' ידועה ככזאת המאפשרת יצירת פרטי ריהוט יחודיים עשויים אלומניום בקו נקי ואלגנטי. כך גם בפרוייקט שתכננו אור כוכב – בעלי סטודיו OR KO ואדיר זוארץ, בו מהווה הספריה את האלמנט המרכזי בחלל הציבורי. המעצבים השכילו לתכננה כפריט אסתטי ופונקציונלי המשרת את איזור הסלון ופינת האוכל.
יחוד הספריה טמון באפקט תלת המימד שהיא יוצרת בחלל. היא חובקת שתיים מתוך פאותיה של מבואת הכניסה והודות לטכנולוגיית ה- SEGMENT של 'דומיסיל', במפגש בין שתי הפאות אין כלל זכר לחיבורים או תפרים. בכך היא מספקת מימד אחיד ומושלם.
השניים בחרו לחלק את תאי הספריה בקומפוזיציה גיאומטרית וא-סימטרית. בין מדפי האלומיניום שנצבעו בגוון שחור מט, שולבו תאי איחסון שחזיתם חופתה בפורניר עץ אלון מבוקע שיוצר קונטרסט מעודן ומחושב. על מנת לא לשבור את המראה הנקי, יצרו המעצבים מגרעות אינטגרליות במישור הספריה עצמה שמאפשרות את פתיחת התאים ללא שימוש בידיות.
יחודן של ספריות ה-SEGMENT מבית 'דומיסיל' היא בורסטיליות יוצאת הדופן שהן מציעות, עם אינסוף אפשרויות עיצוב על פי ספציפיקציה של החלל:ספריות צמודות קיר, FREE STANDING או כמחיצות לחלוקת החלל. זאת ועוד, ניתן לייצרן בכל גודל, מבנה וצבע בהתאם לצורכי הלקוח ובכל גוון מתוך מניפת RAL. בנוסף, ניתן לעצב וליצור חלוקות שונות של הספרייה, כך שתהיינה כוורות פתוחות או סגורות, עם או בלי גב ובשימוש נבחר של חומרים כגון עץ, זכוכיות וכיוב'.
להשיג בלעדית בדומיסיל, חנות הדגל רחוב לח''י 24, בני ברק.
צילום: רומן שבצ'וק